Atunyota Alleluya Akpobome, onye amara aha ya dị ka Ali Baba, bụ onye Naijiria -n'eme ihe ntọ ọchị, onye isi emume na onye na-eme ihe nkiri. A mụrụ Ali Baba na Warri, na steeti Delta Naijiria n'abalị iri abụo na anọ nke ọnwa June , 1965, nye ezinụlọ eze Agbarha Otor. Ọ bụ nwa mbụ nke ọtụtụ ụmụaka, ma nọrọ afọ asatọ mbụ ya na Warri. Nna ya bụ onye agha lagoro ezumike nka nke jere ozi na Lagos . Ọ gara Ojo Primary School na Command Secondary School na Lagos. Ọ gara n'ihu n'agụmakwụkwọ ya na Ibru College dị na Agbarha-Otor na Bendel State University (bụ ugbu a Ambrose Alli University ), Ekpoma ebe ọ gbadoro anya na Religious Studies & Philosophy. Mgbe ọ gụsịrị akwụkwọ mmụta ya na 1990, ọ laghachiri Lagos, iji zụlite nkà ọchị ya ọ chọpụtara na mahadum. Na mbụ, o mere atụmatụ ịgụ mmụta Iwu mana o kpebiri na ya nwere ike ime nke ọma site n'ime ka ndị mmadụ chịa ọchị karịa ịgbachitere ha.